stanford-oval/wikipedia huggingface dataset:
บีบ็อพและร็อกสเตดี

| บีบ็อพและร็อกสเตดี |
| --- | --- |
บีบ็อพ (ด้านหน้า) และร็อกสเตดี (ด้านหลัง) บนหน้าปกฉบับใหม่ของทีนเอจมิวแตนต์นินจาเทอร์เทิลส์ #115 (ฉบับเดือนมีนาคม ค.ศ. 2021 จากสำนักพิมพ์ไอดีดับเบิลยู) งานศิลปะโดยเควิน อีสต์แมน
ข้อมูลการจัดพิมพ์
ผู้จัดพิมพ์: อาร์ชีคอมิกส์ ไอดีดับเบิลยู พับลิชชิง
ปรากฏตัวครั้งแรก: เต่านินจา "สะกดรอยเต่า"
ปรากฏตัวครั้งแรกในคอมิกส์: ทีนเอจมิวแตนต์นินจาเทอร์เทิลส์แอดเวนเจอส์ #1 (สิงหาคม ค.ศ. 1988)
สร้างสรรค์โดย: เดวิด ไวส์   ปีเตอร์ แลร์ด
ข้อมูลในเรื่อง
ชื่อเต็ม: บีบ็อพ: แอนตัน เซ็ค ร็อกสเตดี: อีวาน สเตรันโก
สปีชี่ส์: หมูป่า   แรด   (ทั้งคู่)
สังกัดทีม: ฟุตแคลน
พลพรรค: ชเรดเดอร์
ความสามารถ: บีบ็อพ: เพิ่มความแข็งแรง  เพิ่มความแข็งแกร่ง  เพิ่มการกัด (ผ่านเขี้ยวยาว)  เพิ่มการดมกลิ่น ร็อกสเตดี: เพิ่มความแข็งแรง  เพิ่มความแข็งแกร่ง  เพิ่มการได้ยิน  นอคมราวกับมีดโกน 
บีบ็อพ (อังกฤษ: Bebop) และ ร็อกสเตดี (อังกฤษ: Rocksteady) เป็นตัวร้ายที่มีพลังพิเศษที่เป็นหมูป่าและแรด ซึ่งปรากฏในสิ่งพิมพ์ที่มีเต่านินจา รวมถึงสื่อที่เกี่ยวข้องทั้งหมด พวกมันทำตามคำสั่งของวายร้ายชเรดเดอร์ ผู้นำแห่งฟุตแคลน ชื่อของพวกมันทั้งสองมาจากแนวเพลง ได้แก่ บีบ็อพที่เป็นสไตล์แจ๊ส ในขณะที่ร็อกสเตดีเป็นดนตรีสไตล์จาเมกา ซึ่งเป็นต้นกำเนิดของเร็กเก
การสร้างตัวละคร

ตัวละครได้รับการออกแบบโดยปีเตอร์ แลร์ด ในขณะที่กำลังเจรจาดีลกับแอ็กชันฟิกเกอเทอร์เทิลส์กับบริษัทเพลย์เมตส์ทอยส์ เพราะพวกเขาต้องการให้มีตัวละครเพิ่มขึ้น พวกมันถูกเพิ่มเข้าไปในซีรีส์โทรทัศน์แอนิเมชันเต่านินจาปี ค.ศ. 1987 และได้รับการตั้งชื่อ, บุคลิก และเรื่องราวต้นกำเนิดโดยนักเขียนที่ชื่อเดวิด ไวส์ ตามคำแนะนำของเฟรด วูล์ฟ ในการ "ใส่สิ่งมีชีวิตกลายพันธุ์ให้มากขึ้นในซีรีส์"
การเปลี่ยนแปลงสู่หนังสือการ์ตูนและประวัติการตีพิมพ์ > อาร์ชีคอมิกส์

ร็อกสเตดีและบีบ็อพได้รับการนำเสนอในหนังสือการ์ตูนซีรีส์ทีนเอจมิวแตนต์นินจาเทอร์เทิลส์แอดเวนเจอส์โดยมีต้นกำเนิดและสมองทึบคล้ายกัน ตามที่บอกในการ์ตูนพวกเขาเป็นสมาชิกแก๊งข้างถนนที่ถูกทำให้กลายพันธุ์โดยชเรดเดอร์ เพื่อช่วยเขากำจัดเต่านินจา
เมื่อซีรีส์ดำเนินไป ด้านสัตว์ของบีบ็อพและร็อกสเตดีก็ปรากฏขึ้นตามที่พวกเขาฝัน และโหยหา 'สมัยก่อน' เมื่อพวกมันเป็นเพียงสัตว์ในป่า (โดยเฉพาะอย่างยิ่ง ร็อกสเตดีมีความฝันว่าเขาเป็นแรดตัวจริงในป่า) เมื่อชเรดเดอร์และพวกของเขาพ่ายแพ้ต่อเต่านินจาในตอน 'ไฟนอลคอนฟลิกต์' (ฉบับที่ 13) ร็อกสเตดีและบีบ็อพก็ถูกเนรเทศไปยังอีเดนเวิลด์ ซึ่งเป็นดาวเคราะห์สวรรค์ขนาดใหญ่ในไดเมนชันเอกซ์ที่เต็มไปด้วยความเป็นป่าและสัตว์ป่าตามธรรมชาติ โดยไม่มีมนุษย์หรือคล้ายจะทำลายความสงบของพวกเขา และพวกเขาก็สนุกกับมัน
ในฉบับ #23-#25 แครงซึ่งถูกเนรเทศไปยังดาวเคราะห์ทิ้งขยะพิษที่ชื่อมอร์บัสสำหรับอาชญากรที่ถูกเนรเทศ ได้มาเป็นเพื่อนกับอาชญากรอีกสองคน ซึ่งคือสแลชและเบลลีบอมบ์ กลุ่มดังกล่าวได้ขโมยยานอวกาศและมุ่งหน้าไปยังโลก แล้วเกิดหยุดระหว่างทางที่อีเดนเวิลด์ ซึ่งเป็นดาวเดียวกับที่บีบ็อพและร็อกสเตดีอาศัยอยู่ เมื่อรู้สึกเบื่อกับสวรรค์ ร็อกสเตดีและบีบ็อพจึงร่วมเดินทางกลับมายังโลก อย่างไรก็ตาม แทนที่จะต่อสู้กับเต่านินจา ทั้งคู่ก็ได้ทิ้งแครงและเหล่าวายร้ายไปต่อสู้กับเต่านินจาแทน แล้วเดินเตร่ไปตามถนนในนครนิวยอร์กด้วยตัวเอง พวกเขาปล้นร้านขายเสื้อผ้าเพื่อเอาเสื้อผ้าที่คล้ายกับชุดเดิม และร้านขายปืนสำหรับปืน จากนั้นพวกเขาก็ไปที่สวนสัตว์และทำลายกรงทั้งหมด โดยปล่อยสัตว์ทั้งหมดให้เป็นอิสระ ขณะที่เต่านินจาสามารถเอาชนะแครงได้ (ซึ่งยึดครองร่างของชเรดเดอร์) ร็อกสเตดีและบีบ็อพก็มาพร้อมกับปืนและสัตว์ในสวนสัตว์ทั้งหมด โดยตั้งใจจะพาพวกมันกลับไปที่อีเดนเวิลด์อย่างเดิม เต่านินจายอมจำนนและปล่อยให้บีบ็อพและร็อกสเตดีหนีไปในยานอวกาศพร้อมกับสัตว์ต่าง ๆ เลโอนาร์โดขอให้พวกเขานำแครงและเบลลีบอมบ์ที่พ่ายแพ้ต่อพวกเขากลับไปที่มอร์บัสในไดเมนชันเอกซ์ (ส่วนสแลชได้ออกจากที่เกิดเหตุไปแล้วและกำลังเดินไปในเมือง) บีบ็อพและร็อกสเตดีทำตามที่ขอและอำลาเต่านินจา โดยแผ่นรูปสุดท้ายของฉบับ #25 แสดงให้เห็นมนุษย์กลายพันธุ์ทั้งสองที่ถอดเสื้อผ้าและกลับไปใช้ชีวิตที่เรียบง่ายในป่าแห่งอีเดนเวิลด์
บีบ็อพและร็อกสเตดีดำรงความสามารถที่พวกเขาแสดงให้เห็นในการ์ตูนรวมถึงความแข็งแกร่งเหนือมนุษย์ หลังจากมินิซีรีส์แรกเริ่ม ทั้งคู่ดูเหมือนจะฉลาดน้อยกว่าเวอร์ชันการ์ตูนของพวกเขา
ในโซนิคยูนิเวิร์ส #29 ของสำนักพิมพ์อาร์ชีคอมิกส์ (มิถุนายน ค.ศ. 2011) บีบ็อพและร็อกสเตดีถูกพบในโซนเรือนจำ ซึ่งพร้อมที่จะกลั่นแกล้งสเคิร์จคู่ปรับที่ชั่วร้ายของโซนิคเดอะเฮดจ์ฮ็อก ผู้ซึ่งกำลังอ่าน "วิธีที่จะไม่ถูกมองเห็น"
การเปลี่ยนแปลงสู่หนังสือการ์ตูนและประวัติการตีพิมพ์ > ไอดีดับเบิลยู คอมิกส์

บีบ็อพและร็อกสเตดีปรากฏตัวในร่างมนุษย์ในทีนเอจมิวแตนต์นินจาเทอร์เทิลส์: วิลเลียนส์ไมโคร-ซีรีส์ #1 (ธันวาคม ค.ศ. 2011) พวกเขาทำงานร่วมกับหมาจิ้งจอกอาร์กติกกลายพันธุ์ที่ชื่ออาโลเพกซ์ และปรากฏการกลายพันธุ์ในทีนเอจมิวแตนต์นินจาเทอร์เทิลส์ #25 (สิงหาคม ค.ศ. 2013) โดยเรื่องราวเบื้องหลังของพวกเขาได้รับการบอกเล่าในทีนเอจมิวแตนต์นินจาเทอร์เทิลส์: วิลเลียนส์ไมโคร-ซีรีส์ #7 (ตุลาคม ค.ศ. 2013) โดยเวอร์ชันนี้ บีบ็อพเดิมเป็นชายชื่อเจเนอัลโด และร็อกสเตดีเดิมเป็นชายชื่อแมกซ์เซนซ์
ในเวอร์ชันนี้ พวกเขาเข้าใจอย่างถ่องแท้ถึงความหมายของการกลายพันธุ์ โดยหลังจากประสบความสำเร็จในการต่อสู้และเอาชนะผู้ท้าชิงคนอื่น ๆ ทั้งหมดหลังจากพ่ายแพ้ให้กับพวกเต่าในฐานะมนุษย์ ขณะที่เจเนอัลโดกลายพันธุ์เป็นหมูป่ากลายพันธุ์ และแมกซ์เซนซ์กลายพันธุ์เป็นแรดขาวกลายพันธุ์ ซึ่งมีการเปิดเผยในไมโครซีรีส์ว่าพวกเขาเคยถูกไล่ออกจากแก๊งเนื่องจากความไร้ความสามารถ โดยพวกเขาตั้งใจที่จะอยู่ในฟุตแคลนอย่างคลั่งไคล้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บีบ็อพและร็อกสเตดี
Bebop's profile on the official TMNT website
Rocksteady's profile on the official TMNT website
บุญรอดบริวเวอรี่

| --- | --- |


อุตสาหกรรม: เครื่องดื่ม
ก่อตั้ง: 4 สิงหาคม พ.ศ. 2476 (91 ปี)
สำนักงานใหญ่: 999 ถนนสามเสน แขวงถนนนครไชยศรี เขตดุสิต กรุงเทพมหานคร
พื้นที่ให้บริการ: ทั่วโลก
บุคลากรหลัก: ภูริต ภิรมย์ภักดี ประธานและประธานเจ้าหน้าที่บริหาร
บริษัทในเครือ: สิงห์ คอร์เปอเรชั่น
เว็บไซต์: www.boonrawd.co.th
บริษัท บุญรอดบริวเวอรี่ จำกัด (อังกฤษ: Boon Rawd Brewery) เป็นบริษัทผู้ผลิตเบียร์และเครื่องดื่มไร้แอลกอฮอล์รายใหญ่ของไทยและเอเชีย ก่อตั้งขึ้นโดย พระยาภิรมย์ภักดี (บุญรอด เศรษฐบุตร) ต้นตระกูลภิรมย์ภักดี ผลิตเบียร์ไทย อาทิ เบียร์สิงห์, เบียร์ลีโอ, อีสานเบียร์, ไทเบียร์ นอกจากนี้ยังผลิตน้ำดื่มตราสิงห์
น้ำดื่มสิงห์
เมื่อวันที่ 4 สิงหาคม พ.ศ. 2476 พระยาภิรมย์ภักดีได้ก่อตั้งบริษัท บุญรอด บริวเวอรี จำกัด ขึ้น เป็นบริษัทผู้ผลิตเบียร์รายแรกของประเทศไทย ซึ่งได้ผลิตเบียร์ออกมาหลายยี่ห้อ เช่น ตราสิงห์, ตราว่าว, ตราพระปรางค์, ตรารถ, ตรากุญแจ และตราหมี โดยในงานของสโมสรคณะราษฎรเมื่อ พ.ศ. 2477 พระยาภิรมย์ภักดีได้นำเบียร์สดของบริษัทมาให้ผู้คนในงานได้ชิม ปรากฏว่าได้รับการตอบรับเป็นอย่างดีทำให้มีการสั่งจองเบียร์จากทางบริษัทโดยเฉพาะตราสิงห์ได้รับความนิยมมากกว่ายี่ห้ออื่น ๆ ทำให้ทางบริษัทบุญรอดตัดสินใจหยุดผลิตเบียร์ยี่ห้ออื่นเหลือเพียงตราสิงห์เท่านั้น
จากข้อมูลปี พ.ศ. 2562 บุญรอดบริวเวอรี่ ประกอบธุรกิจ 6 ด้าน ได้แก่ ธุรกิจเบียร์ โซดา และน้ำดื่ม, กลุ่มธุรกิจบรรจุภัณฑ์บางกอกกล๊าส, ธุรกิจระดับภูมิภาค (รีจินัล) ภายใต้ สิงห์ เอเชีย โฮลดิ้ง, อสังหาริมทรัพย์ โดยสิงห์ เอสเตท, ธุรกิจซัพพลายเชน ภายใต้บุญรอดซัพพลายเชน และฟู้ด แฟ็คเตอร์ส
บุตช์ วอล์กเกอร์

| บุตช์ วอล์กเกอร์ |
| --- | --- |

ข้อมูลพื้นฐาน
ชื่อเกิด: แบรดลีย์ เกล็น วอล์กเกอร์
เกิด:  (1969-11-14) พฤศจิกายน 14, 1969 (54 ปี) Rome, Georgia, U.S.
แนวเพลง: Glam metal (ยุคแรก), Post-grunge, rock, pop rock, hard rock
อาชีพ: นักร้อง นักแต่งเพลง นักดนตรี โปรดิวเซอร์เพลง
เครื่องดนตรี: ร้องนำ กีตาร์ เปียโน เบส เครื่องตี ออร์แกน แบนโจ แมนโดลิน โปรแกรมมิง
ช่วงปี: 1985–ปัจจุบัน
ค่ายเพลง: Dangerbird Records Original Signal  Lojinx   MapleMusic Recordings (Canada)

เว็บไซต์: ButchWalker.com
นักดนตรี
แบรดลีย์ เกล็น "บุตช์" วอล์กเกอร์ (อังกฤษ: Bradley Glenn "Butch" Walker เกิด 14 พฤศจิกายน ค.ศ. 1969) เป็นศิลปิน นักแต่งเพลง และโปรดิวเซอร์เพลงชาวอเมริกัน เขาเป็นมือกีตาร์ของวงดนตรีแนวเมทัล เซาท์แก็ง ตั้งแต่ปลายคริสต์ศตวรรษ 1980 จนถึงต้นคริสต์ศตวรรษ 1990 และเป็นนักร้องนำและกีตาร์ให้กับวงดนตรีร็อก มาร์เวลัส 3 ตั้งแต่ ค.ศ. 1997-2001
บุตรแห่งเสรีภาพ

บุตรแห่งเสรีภาพ (อังกฤษ: Sons of Liberty) เป็นองค์การผู้คัดค้านซึ่งก่อตั้งในสิบสามอาณานิคมอเมริกัน เป็นสมาคมลับ ก่อตั้งเพื่อพิทักษ์สิทธิผู้อยู่ในนิคมและต่อสู้กับการละเมิดการเก็บภาษีโดยรัฐบาลอังกฤษ ขึ้นชื่อมากที่สุดจากกรณีการเลี้ยงน้ำชาที่บอสตันใน ค.ศ. 1773
บี้บ (เพลงของพุสซีแคตดอลส์)

Error ซิงเกิลโดยThe Pussycat Dolls featuring will.i.am
บี้บ (อังกฤษ: Beep) เป็นเพลงของเกิร์ลกรุ๊ปชาวอเมริกันชื่อ พุสซีแคตดอลส์ จากสตูดิโออัลบั้มเปิดตัว PCD (2005) มี will.i.am จาก Black Eyed Peas เป็นผู้แต่งเพลงโดยมีการเขียนเพิ่มเติมจาก Kara DioGuardi และ Jeff Lynne และการผลิตเพิ่มเติมจาก Ron Fair เพลงนี้มีตัวอย่างเพลง "Evil Woman" โดย Electric Light Orchestra
เบื้องหลัง

Pussycat Dolls เดิมเป็นการแสดงคาบาเร่ต์แบบล้อเลียนที่ก่อตั้งขึ้นในปี ค.ศ. 1995 โดยนักออกแบบท่าเต้น Robin Antin [1] ในปี ค.ศ. 2004 หลังจากที่แอนตินเจรจาข้อตกลงกับ Interscope Records เดอะพุสซีแคตดอลส์ได้เปลี่ยนเป็นการบันทึกเสียงภายใต้การดูแลของ Antin จากนั้นก็เป็น Ron Fair ประธานและผู้อำนวยการสร้าง A & M Records  [1] หลังจากคัดเลือกนักร้องนำ Nicole Scherzinger พวกเขาก็เริ่มทำงานกับ Fair ซึ่งเป็นผู้บริหารผลิตอัลบั้มเปิดตัวในปี 2005 ชื่อ PCD
บีไฮน์เดอะแมสก์ (เพลงไมเคิล แจ็กสัน)

| "Behind the Mask" |
| --- | --- |

เพลงโดยไมเคิล แจ็กสัน
จากอัลบั้มไมเคิล
ด้านบี: "Hollywood Tonight" (Vinyl)
วางจำหน่าย: 21 กุมภาพันธ์ ค.ศ. 2011
บันทึกเสียง: ค.ศ. 1982-2010
แนวเพลง: ซินธ์ป็อป, แดนซ์ป็อป, อาร์แอนด์บี
ความยาว: 5:02 (album version) 3:39 (edit)
ค่ายเพลง: อีพิก
ผู้ประพันธ์เพลง: ไมเคิล แจ็กสัน Chris Mosdell Ryuichi Sakamoto
โปรดิวเซอร์: ไมเคิล แจ็กสัน John McClain

"บีไฮน์เดอะมาร์ค" (อังกฤษ: Behind the Mask) เป็นเพลงของนักร้องชาวอเมริกัน ไมเคิล แจ็กสัน เขียนโดยไมเคิล แจ็กสัน ,Chris Mosdell และRyuichi Sakamoto และโดยมีโปรดิวเซอร์ คือ ไมเคิล แจ็กสัน , และจอห์น แม็คเซล์น สำหรับรวมอัลบั้มสะสมของไมเคิล แจ็กสัน ไมเคิล โดยไดวางจำหน่ายในวันที่ 21 กุมภาพันธ์ ค.ศ. 2011
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "Behind the Mask" (Album Version) | 5:01 |
| ความยาวทั้งหมด: | ความยาวทั้งหมด: | 5:01 |
| ลำดับ | ชื่อเพลง | ยาว |
| --- | --- | --- |
| 1. | "Behind the Mask" (Radio Edit) | 3:39 |
| 2. | "Hollywood Tonight" (Throwback Mix) | 3:46 |
| ความยาวทั้งหมด: | ความยาวทั้งหมด: | 07:00 |
| ลำดับ | ชื่อเพลง | ยาว |
| --- | --- | --- |
| 1. | "Behind the Mask" (Radio Edit) | 3:39 |
| ความยาวทั้งหมด: | ความยาวทั้งหมด: | 3:39 |
บุคลาธิษฐานของความตาย

“บุคลาธิษฐานของความตาย” ตามความเชื่อตะวันตกเป็นโครงกระดูกถือเคียวด้ามยาว
บุคลาธิษฐานของความตาย (อังกฤษ: Personification of Death) เป็นบุคลาธิษฐานของความเชื่อทางวัฒนธรรมที่เกิดขึ้นในสังคมมาตั้งแต่ยุคแรกของประวัติศาสตร์ ในภาษาอังกฤษ “บุคลาธิษฐานของความตาย” มักจะเรียกกันว่า “กริม รีพเพอร์” (Grim Reaper) และตั้งแต่คริสต์ศตวรรษที่ 15 เป็นต้นมาก็มักจะเป็นรูปโครงกระดูกสวมเสื้อคลุมยาวแบบมีหมวกคลุมศีรษะสีดำถือเคียวด้ามยาว หรือบางครั้งก็จะเรียกว่า “เทพแห่งความตาย” (อังกฤษ: Angel of Death หรือ ฮีบรู: מַלְאַךְ הַמָּוֶת
‎ Malach HaMavet) ที่มาจากคัมภีร์ไบเบิล
ในบางกรณีกริม รีพเพอร์อาจจะเป็นผู้ที่เป็นสาเหตุที่ทำให้เสียชีวิตได้ ที่ทำให้เชื่อกันว่ากริม รีพเพอร์เป็นผู้ที่ติดสินบน, ล่อลวง หรือ เอาฉลาดได้ เพื่อให้ยืดอายุต่อไปได้ ความเชื่ออื่นก็เชื่อว่าจินตสัตว์แห่งความตายเป็นแต่เพียงยมทูต ผู้มีหน้าที่ตัดสายใยสุดท้ายระหว่างวิญญาณและร่างกาย และมีหน้าที่นำผู้ตายไปยังโลกหน้าโดยไม่มีอำนาจใดๆ ต่อการตายของผู้ตาย
บุคลาธิษฐานของความตายในหลายวัฒนธรรมจะเป็นชาย และอีกหลายวัฒนธรรมก็จะเป็นหญิง เช่นในวัฒนธรรมสลาวิคเป็นต้น
ดูเพิ่ม

บุคลาธิษฐาน
บุชด็อก

| บุชด็อก |
| --- | --- |

สถานะการอนุรักษ์
 ใกล้ถูกคุกคาม  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Canidae
สกุล:: Speothos
สปีชีส์:: S.  venaticus
ชื่อทวินาม
Speothos venaticus (Lund, 1842)

ชนิดย่อย
 S. v. panamensis Goldman, 1912  S. v. venaticus (Lund, 1842)  S. v. weijie Ihering, 1911

แผนที่แสดงการกระจายพันธุ์
บุชด็อก (อังกฤษ: bush dog, Savannah dog; ชื่อวิทยาศาสตร์: Speothos venaticus) เป็นสัตว์เลี้ยงลูกด้วยนมกินเนื้อชนิดหนึ่ง จัดอยู่ในวงศ์สุนัข (Canidae) จัดเป็นเพียงชนิดเดียวของสกุล Speothos ที่ยังดำรงเผ่าพันธุ์มาจนถึงปัจจุบันเพราะชนิดอื่น ๆ สูญพันธุ์ไปหมดแล้ว
บุชด็อก แม้จะอยู่วงศ์เดียวกับหมาป่าหรือสุนัขบ้าน แต่กลับมีรูปร่างลักษณะคล้ายกับนากหรือพังพอนมากกว่าจะเป็นสุนัข เนื่องจากลำตัวยาว ขาสั้น ขนสั้น หางสั้น ใบหูกลมสั้น ที่อุ้งตีนมีพังผืด จึงทำให้มีความสามารถว่ายน้ำได้ดี และดำน้ำได้เก่งมาก ขนาดเมื่อโตเต็มที่ ยาวประมาณ 55–75 เซนติเมตร (22–30 นิ้ว) และความยาวหาง 13 เซนติเมตร (5 นิ้ว) มีความสูงจากตีนถึงหัวไหล่ 20–30 เซนติเมตร (8–12 นิ้ว) น้ำหนักประมาณ 5–8 กิโลกรัม (11–18 ปอนด์) และมีฟันที่เขียนเป็นสูตรได้ว่า  {\tfrac {3.1.4.1}{3.1.4.2}} มีฟันทั้งหมด 38 ซี่
บุชด็อก ถือเป็นสุนัขชนิดหนึ่งที่แพร่กระจายพันธุ์ในทวีปอเมริกาใต้และอเมริกากลาง โดยใช้ชีวิตในป่าดิบชื้น โดยเฉพาะที่ใกล้กับแหล่งน้ำ ซึ่งเป็นแหล่งหากินหลัก พบได้ตั้งแต่ที่ราบลุ่มจนถึงที่สูงกว่าระดับน้ำทะเล 1,900 เมตร (6,200 ฟุต) จนถึงที่ราบเซอราโดอันเป็นทุ่งหญ้ากว้างไกลในบราซิลด้วย โดยแบ่งออกได้เป็น 3 ชนิดย่อย นิสัยตามธรรมชาติของบุชด็อก เป็นสัตว์ที่ไม่กลัวอะไรง่าย ๆ ล่าสัตว์ต่าง ๆ กินเป็นอาหาร รวมถึงอาร์มาดิลโล ที่มีเกราะหุ้มตัวด้วย
แหล่งข้อมูลอื่น

ข้อมูลที่เกี่ยวข้องกับ Speothos venaticus ที่วิกิสปีชีส์
บุหงาส่าหรี

| บุหงาส่าหรี |
| --- | --- |


การจำแนกชั้นทางวิทยาศาสตร์
อาณาจักร:: พืช (Plantae)
หมวด:: Magnoliophyta
ชั้น:: Magnoliopsida
อันดับ:: Lamiales
วงศ์:: Verbenaceae
สกุล:: Citharexylum
สปีชีส์:: C.  spinosum
ชื่อทวินาม
Citharexylum spinosum Linn.

ชื่อพ้อง
 Citharexylum fruticosum L.  Citharexylum quadrangulare Jacq.
บุหงาส่าหรี หรือ บุหงาบาหลี (อังกฤษ: Florida fiddlewood, Spiny fiddlewood.[1]; ชื่อวิทยาศาสตร์: Citharexylum spinosum) เป็นไม้ต้นขนาดเล็กอยู่ในวงศ์ Verbenaceae  สูง 3-10 เมตร ทรงพุ่มโปร่ง แตกกิ่งก้านจำนวนมาก ใบเป็นใบเดี่ยว เรียงตรงข้าม รูปใบหอก กว้าง 6-8 ซม. ยาว 10-15 ซม. มีก้านใบสีส้ม มีช่อดอกสีขาว ยาว 10-20 ซม. ออกตามซอกใบและปลายกิ่ง ดอกย่อยมีขนาดเล็ก กลีบดอกติดกัน ตอนปลายแยก 4-5 แฉก  เมื่อดอกย่อยบาน มีเส้นผ่าศูนย์กลาง 1  ซม. มีกลิ่นหอมแรงในช่วงกลางคืนถึงสาย ๆ ออกดอกตลอดปี  ดูแลแบบแพเนล ขยายพันธุ์โดยปักชำกิ่งและตอนกิ่ง ใช้เป็นไม้ประดับ ดอกให้กลิ่นหอมมาก
บุคลาธิษฐาน

ตุ๊กตาเซรามิคแสดงถึงบุคลาธิษฐานของสตรีสี่ทวีปใหญ่ของโลก ได้แก่ เอเชีย ยุโรป แอฟริกา และอเมริกา สมบัติของพิพิธภัณฑ์สถาบันสมิธโซเนียน นครนิวยอร์ก
บุคลาธิษฐาน (อังกฤษ: Personification) คือการกล่าวถึงสิ่งต่าง ๆ ที่ไม่มีชีวิต ไม่มีความคิด ไม่มีวิญญาณ หรือสิ่งมีชีวิตที่ไม่ใช่มนุษย์โดยให้สิ่งต่าง ๆ เหล่านี้ แสดงกิริยาอาการและความรู้สึกได้เหมือนมนุษย์ ให้มีคุณลักษณะต่าง ๆ เหมือนสิ่งมีชีวิตโดยใช้อุปลักษณ์เป็นรูปมานุษยรูปนิยม  โดยคำว่า บุคลาธิษฐาน ในภาษาไทยนั้นมาจากคำว่า บุคคล และ คำว่า อธิษฐานหมายถึง อธิษฐานให้กลายเป็นบุคคล คำไวพจน์ของคำว่า บุคลาธิษฐาน อื่น ๆ ได้แก่ บุคคลวัต บุคคลสมมติ
ดูเพิ่ม

บุคคลาธิษฐานเทศนา
มานุษยรูปนิยม
อุปลักษณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ บุคลาธิษฐาน
บีม (หุ่นยนต์)

หุ่นยนต์ทางไกลพร้อมเทคโนโลยีบีม
บีม (อังกฤษ: BEAM) คือหุ่นยนต์อัตโนมัติรูปแบบหนึ่งที่ไม่ได้อาศัยไมโครคอนโทรลเลอร์ในการควบคุมและประมวลผลสัญญาณเหมือนหุ่นยนต์ทั่วไป แต่อาศัยคุณสมบัติของวงจรแอนะล็อกอย่างง่าย (อย่างเช่น อุปกรณ์เปรียบเทียบ (Comparator) และ ออสซิลเลเตอร์ (Oscillator) )ในการสร้างสัญญาณสั่งให้ตัวขับ (actuator) ทำงานได้ กล่าวคือ เป็นการใช้วงจรอิเล็กโทรนิกแบบแอนะล็อกเลียนแบบการทำงานของระบบประสาทในสิ่งมีชีวิตในการสร้างสัญญาณไฟฟ้าเพื่อที่จะควบคุมอวัยวะต่างๆของตัวหุ่นยนต์ (ในที่นี้คือ มอเตอร์ และตัวขับไฮดรอลิก) โดยคำว่า B.E.A.M ย่อมาจาก B = Biology (ชีววิทยา), E = Electronics (อิเล็กโทรนิก), A = Aesthetics (สุนทรียศาสตร์) และ M =Mechanics (กลศาสตร์)
ผู้ริเริมแนวคิดหุ่นยนต์แบบบีมคนแรกคือ มาร์ค ทิลเดน (Mark Tilden) นักวิทยาศาสตร์ ประจำห้องทดลอง แห่งชาติ ลอส อลามอส (Los Alamos National Laboratory) โดยเริ่มเผยแพร่ในผลงานชื่อ เครื่องจักรที่มีชีวิต (Living Machines) ร่วมกับ Brosl Hasslacher
วงจรที่ใช้ในหุ่นยนต์บีม

วงจรที่ใช้บ่อยๆในหุ่นยนต์บีม ได้แก่
Bicore
Suspended bicore
Quadcore
Nu Neurons
Nv Networks
Nv Neurons
Neuron
หลักปรัชญาของหุ่นยนต์บีม

พยายามใช้อุปกรณ์อิเล็กทรอนิกส์ให้น้อยที่สุด
พยายามใช้อุปกรณ์จากเศษวัสดุเหลือใช้ อาทิ เช่น มอเตอร์เก่าๆที่ถอดจากเครื่องเล่น CD เป็นต้น
พยามยามใช้เซลล์แสงอาทิตย์เพื่อรักษาสิ่งแวดล้อม
ชนิดของหุ่นยนต์บีม

Audiotropes จะมีพฤติกรรมตอบสนองต่อเสียง
Audiophiles จะมีพฤติกรรมเดินหาเสียง
Audiophobes จะมีพฤติกรรมเดินหนีเสียง
Phototropes ("light-seekers") จะมีพฤติกรรมตอบสนองต่อแสง
Photophiles จะมีพฤติกรรมเดินหาแสง
Photophobes จะมีพฤติกรรมเดินหนีแสง
Radiotropes จะมีพฤติกรรมตอบสนองต่อคลื่นวิทยุ
Radiophiles จะมีพฤติกรรมเดินหาคลื่นวิทยุ
Radiophobes จะมีพฤติกรรมเดินหนีคลื่นวิทยุ
Thermotropes จะมีพฤติกรรมตอบสนองต่อความร้อน
Thermophiles จะมีพฤติกรรมเดินหาความร้อน
Thermophobes จะมีพฤติกรรมเดินหนีความร้อน
เอกสารอ่านเพิ่ม

สิทธิบัตร
U.S. Patent 613,809 - Method of and Apparatus for Controlling Mechanism of Moving Vehicle or Vehicles - Tesla's "telautomaton" patent; First logic gate.
U.S. Patent 5,325,031 - Adaptive robotic nervous systems and control circuits therefor - Tilden's patent; A self-stabilizing control circuit utilizing pulse delay circuits for controlling the limbs of a limbed robot, and a robot incorporating such a circuit; artificial "neurons".
หนังสือและผลงานตีพิมพ์
Conrad, James M., and Jonathan W. Mills, "Stiquito: advanced experiments with a simple and inexpensive robot", The future for nitinol-propelled walking robots, Mark W. Tilden. Los Alamitos, Calif., IEEE Computer Society Press, c1998. LCCN 96029883 ISBN 0-8186-7408-3
Tilden, Mark W., and Brosl Hasslacher,  "Living Machines". Los Alamos National Laboratory, Los Alamos, NM 87545, USA.
Tilden, Mark W. and Brosl Hasslacher, "The Design of "Living" Biomech Machines: How low can one go?" เก็บถาวร 2007-01-08 ที่ เวย์แบ็กแมชชีน". Los Alamos National Laboratory, Los Alamos, NM 87545, USA.
Still, Susanne, and Mark W. Tilden, "Controller for a four legged walking machine". ETH Zuerich, Institute of Neuroinformatics, and Biophysics Division, Los Alamos National Laboratory.
Braitenberg, Valentino, "Vehicles: Experiments in Synthetic Psychology", 1984. ISBN 0-262-52112-1
Rietman, Ed, "Experiments In Artificial Neural Networks", 1988. ISBN 0-8306-0237-2
Tilden, Mark W., and Brosl Hasslacher, "Robotics and Autonomous Machines: The Biology and Technology of Intelligent Autonomous Agents", LANL Paper ID: LA-UR-94-2636, Spring 1995.
Dewdney, A.K. "Photovores: Intelligent Robots are Constructed From Castoffs". Scientific American Sept 1992, v267, n3, p42(1)
Smit, Michael C., and Mark Tilden, "Beam Robotics". Algorithm, Vol. 2, No. 2, March 1991, Pg 15-19.
Hrynkiw, David M., and Tilden, Mark W., "Junkbots, Bugbots, and Bots on Wheels", 2002. ISBN 0-07-222601-3 (Book support website)
แหล่งข้อมูลอื่น

MiddleCreekMerchants, Handmade Robots - Many various types being designed and built today (2011).
Solarbotics, BEAM robotics community server - Many resources but not updated since 2003.
BEAM Robotics Wiki เก็บถาวร 2008-12-08 ที่ เวย์แบ็กแมชชีน
"Robots เก็บถาวร 2010-12-05 ที่ เวย์แบ็กแมชชีน". PiTronics (xs4all.nl), 9 October 2004.
Van Zoelen, A. A., "The MicroCore". BEAM Robotics.
Robinson, Bruce N., "Hider". Robinson's Robots, 2005.
Walke, Kevin,"Mark Tilden Interview เก็บถาวร 2005-04-03 ที่ เวย์แบ็กแมชชีน". Exhibit Research, March 2000.
Fang, Chiu-Yuan, "BEAM Robotics". 1999. (Historical site)
TomboT.net
D.Mancini, "BeamItaly" - Robots and Community (IT), 1998.
บีเอ็มที กรุป

บีเอ็มที กรุป ลิมิเต็ด (อังกฤษ: BMT Group Ltd) มีชื่อก่อนหน้าคือ บริติชแมริไทม์เทคโนโลยี (อังกฤษ: British Maritime Technology) ก่อตั้งขึ้นในปี ค.ศ. 1985 จากการควบรวมกิจการของสมาคมวิจัยเรืออังกฤษในสหราชอาณาจักรและสถาบันการเดินเรือแห่งชาติ ในฐานะที่ปรึกษาด้านวิศวกรรมสหสาขาวิชาชีพ, วิทยาศาสตร์ และเทคโนโลยีระหว่างประเทศ โดยเสนอบริการโดยเฉพาะอย่างยิ่งในการป้องกัน, พลังงาน, สิ่งแวดล้อม, การขนส่งทางทะเล, ความเสี่ยงและการประกันภัยทางทะเล, การขนส่งทางเรือและภาคการขนส่งทั่วไป สิ่งที่สืบช่วงของบริษัทมีมาตั้งแต่สงครามโลกครั้งที่สอง สำนักงานใหญ่ของบีเอ็มทีตั้งอยู่ที่เทดดิงตัน มิดเดิลเซ็กส์ สหราชอาณาจักร
บีเอ็มทีมีความเชี่ยวชาญในการออกแบบ, การสนับสนุนการออกแบบ, ความเสี่ยงและการจัดการสัญญา รวมถึงการกู้เรือ บีเอ็มทีให้บริการผ่านบริษัทในเครือ 29 แห่งที่เน้นด้านภูมิศาสตร์, เทคโนโลยี และ/หรือภาคการตลาด บริษัทนี้มีพนักงานประมาณ 1,500 คนที่ทำงานจาก 66 สำนักงานใน 24 ประเทศ โดยมีฐานหลักอยู่ในยุโรป, อเมริกาเหนือ และเอเชียแปซิฟิก
ในเดือนสิงหาคม ค.ศ. 2017 ซาราห์ เคนนี ได้รับแต่งตั้งให้ดำรงตำแหน่งกรรมการผู้จัดการของบริษัท ซึ่งผลประกอบการประจำปีของบริษัทสำหรับปี ค.ศ. 2017 อยู่ที่ประมาณ 167 ล้านปอนด์
ประวัติ

เดิมทีเกิดจากการแปรรูปของสมาคมวิจัยการต่อเรือแห่งอังกฤษ (BSRA) และสถาบันการเดินเรือแห่งชาติ (NMI) กลุ่มวิศวกรรมบีเอ็มทีมีสิทธิสถานะปลอดภาษีในฐานะสมาคมการวิจัยทางวิทยาศาสตร์มานานกว่าทศวรรษ
บีเอ็มที กรุป ลิมิเต็ด เป็นบริษัทจำกัดโดยหลักประกันและยึดหลักสมาชิก กองทรัสต์สิทธิประโยชน์สำหรับพนักงานบีเอ็มที (EBT) เป็นสมาชิกที่มีสิทธิออกเสียงแต่เพียงผู้เดียว การส่งเงินของผู้จัดการทรัสต์อีบีทีคือการกระทำเพื่อผลประโยชน์สูงสุดของพนักงานทุกคนในระยะสั้น, กลาง และระยะยาว และตัวผู้จัดการทรัสต์เองไม่ได้รับผลประโยชน์ หากแต่สินทรัพย์ของบริษัทถูกจัดให้มีขึ้นเพื่อผลประโยชน์ของพนักงาน
โครงการที่โดดเด่น

บีเอ็มทีได้รับชื่อเสียงในปี ค.ศ. 2003 เมื่อรัฐมนตรีกระทรวงกลาโหมเปิดเผยบทบาทสำคัญของบีเอ็มที ดีเฟนส์เซอร์วิส ในการออกแบบเรือบรรทุกอากาศยานในอนาคต บริษัทเอื้ออำนวยความเชี่ยวชาญด้านการออกแบบจำนวนมากภายในทีมตาเลซ เซเวแอ็ฟ ซึ่งการออกแบบได้นำไปสู่การเป็นพันธมิตรกับบีเออี ซิสเต็มส์ ส่วนโครงการอื่นคือการแปลงไทรเอิลแพลตฟอร์มลองโบว์ของกระทรวงกลาโหมสหราชอาณาจักร เพื่อทำการทดลองทางทะเลในระบบต่อต้านขีปนาวุธอากาศหลัก (PAAMS) เพื่อติดตั้งกับเรือพิฆาตแบบ 45 ของสหราชอาณาจักร เช่นเดียวกับสิ่งเหล่านี้ การออกแบบเวเนเตอร์-110 ของบีเอ็มทีสำหรับเรือฟริเกตแบบ 31 ของราชนาวีอังกฤษถือว่าเป็นส่วนที่น่าจะได้รับการคัดเลือกมากที่สุด
นอกวงการการป้องกัน บริษัทได้รับความสนใจรวมไปถึงการทดสอบลมของอาคารสูง เช่น ทเวนตีเฟิสต์เซนจูรีทาวเวอร์ และโรงแรมบุรญุลอะร็อบของดูไบ
แหล่งข้อมูลอื่น

เว็บไซต์ทางการ
บีเอ็มที กรุป ที่เฟซบุ๊ก
บีเอ็มที กรุป ที่เอกซ์ (ทวิตเตอร์)
Article in Financial Director เก็บถาวร 2009-12-01 ที่ เวย์แบ็กแมชชีน
บูกิตเซอกุนตัง

พระพุทธรูปที่ขุดค้นได้จากแหล่งบูกิตเซอกุนตัง
จารึกตาลังตูโว
บูกิตเซอกุนตัง (อินโดนีเซีย: Bukit Seguntang; เขาเซอกุนตัง) หรือ บูกิตซีกุนตัง (อินโดนีเซีย: Bukit Siguntang) เป็นเนินเขาความสูง 30 เมตร ตั้งอยู่บนฝั่งตอนเหนือของแม่น้ำมูซี ในพื้นที่ของปาเล็มบัง เมืองหลวงของจังหวัดสุมาตราใต้ ประเทศอินโดนีเซีย ตั้งอยู่ห่างไป 3 กิโลเมตรทางเหนือของแม่น้ำมูซี และประมาณสี่กิโลเมตรจากตัวเมืองปาเล็มบัง คนท้องถิ่นถือว่าสถานที่นี้ศักดิ์สิทธิ์และมีการขุดค้นโลราณวัตถุมากมายจากสมัยศรีวิชัยซึ่งเรืองอำนาจในบ่องแคบมะละการะหว่างศตวรรษที่ 6-13 ปัจจุบันแปรสภาพเนินเขานี้เป็นอุทยานโบราณคดี
ในทศวรรษ 1920 มีการขุดค้นพบพระพุทธรูปประทับยืนหลายชิ้นส่วนในระยะเวลาหลายเดือนยกเว้นส่วนขายังคงไม่พบ พระพุทธรูปความสูง 277 เซนติเมตรสร้างมาจากหินแกรนิต เช้าใจว่ามาจากเกาะบังกาซึ่งอยู่ไม่ไกล นอกจากนี้ยังมีการค้นพบพระพุทธรูปปางประทับนั่งที่ยังแกะสลักไม่เสร็จ (ปัจจุบันอยู่ที่พิพิธภัณฑ์ปาเล็มบัง) ทำให้เกิดข้อเสนอว่าจริง ๆ รูปสลักเหล่านี้น่าจะสร้างขึ้นในท้องที่ ประติมากรรมเหล่านี้เข้าใจว่ามาจากสมัยปาละ (ปลายศตวรรษที่ 7 - ต้นศตวรรษที่ 8) โบราณวัตถุอื่น ๆ ที่ขุดพบยังมีรูปพระโพธิสัตว์, ซากของสถูป, จารึก และรูปพระไวโรจนพุทธเจ้าประทับนั่งซึ่งมีประภา (รังสี) และฉัตร
ทางฝั่งใต้ของเขาเป็นที่ตั้งของแหล่งโบราณคดีการาญันยาร์ (Karanganyar site) ซึ่งมีการค้นพบโบราณวัตถุของราชวงศ์ถังและราชวงศ์ซ่ง และจารึกจากสมัยศตวรรษที่ 7 เรียกวาาจารึกตาลังตูโว
บุรุษ (ภาษาศาสตร์)

ในทางภาษาศาสตร์ บุรุษ (อังกฤษ: person) เป็นการแยกแยะบุคคลทางไวยากรณ์ โดยทั่วไปได้แก่ บุรุษที่หนึ่งหมายถึงผู้พูด บุรุษที่สองหมายถึงผู้ที่พูดด้วย และบุรุษที่สามหมายถึงผู้อื่นที่พูดถึง ภาษาทั่วไปจะแสดงบุรุษผ่านคำสรรพนาม เรียกว่า บุรุษสรรพนาม ตัวอย่างเช่น ในภาษาไทย "ฉัน" เป็นสรรพนามบุรุษที่หนึ่ง "คุณ" เป็นสรรพนามบุรุษที่สอง และ "เขา" เป็นสรรพนามบุรุษที่สาม นอกจากนี้ ภาษายังมักแสดงบุรุษผ่านการผันคำกริยา เช่น กริยาปกติในภาษาอังกฤษมีการเติม -s ในบุรุษที่สาม เอกพจน์
ดูเพิ่ม

การผันคำ
คำสรรพนาม
บียอนเซ่ - ไลฟ์แอตเวมเบล์ย

บียอนเซ่ - ไลฟ์แอตเวมเบล์ย (อังกฤษ: Beyoncé - Live at Wembley) คือ ดีวีดี/ซีดี อัลบั้มบันทึกการแสดงสด ของบียอนเซ่ โนวส์ นักร้องสาวเพลงอาร์แอนด์บีชาวอเมริกัน ซึ่งก็ได้ออกวางจำหน่ายวันที่ 26 เมษายน พ.ศ. 2547 ภายในดีวีดีได้มีคอนเสิร์ตของเธอที่ Wembley Arena ใน เวมเบล์ย, ลอนดอน, อังกฤษ ซึ่งเป็นส่วนหนึ่งของ คอนเสิร์ตทัวร์เดนเจอรัสลีอินเลิฟ
รายชื่อเพลงคอนเสิร์ตในดีวีดี

ดูเพิ่ม: คอนเสิร์ตทัวร์เดนเจอรัสลีอินเลิฟ
"Baby Boy" – 4:57
"Naughty Girl" – 4:12
"Fever" – 5:55
"Hip Hop Star" – 4:31
"Yes" – 4:07
"Work It Out" – 3:47
"Gift from Virgo" – 3:15
"Be with You" – 3:57
"Speechless" – 5:00
DC Medley – 10:43
"Bug a Boo"
"No, No, No Part 2"
"Bootylicious"
"Jumpin' Jumpin'"
"Say My Name"
"Independent Women Part I"
"'03 Bonnie & Clyde"
"Survivor"
"Me, Myself and I" – 5:14
"Summertime" – 5:26
"Dangerously in Love" – 8:34
"Crazy in Love" – 7:57
Credits ("Naughty Girl") – 1:45